Lukas 1:13 Die rede hoekom Sagaria nie bang hoef te wees nie is die verhoring van die gebed. Hierdie woorde maak duidelik dat ons by die verhoring van die gebed nie net aan die geboorte van Johannes die Doper moet dink nie. Die gebed wat by die reukoffer na die HERE opgaan is die gebed vir die hele volk van God. Dit is die gebed dat die volk deur die vergewing van die sondes in vrede met die HERE kan leef. Sagaria kan in vrede met God na Gabri�l luister omdat die HERE Sy vrede op die gebed wil gee.
Die volk van God vra in die reukoffer om die kom van die Verlosser wat vir ewige vrede met God gaan sorg. �n Onderdeel daarvan is dat ook die aankondiger van die groot Redder kom. Die HERE verhoor in hierdie kader ook die ou gebed dat Elisabet �n kind kan kry. Sy mag op haar ho� leeftyd selfs die moeder word van hom wat Maleagi aangekondig het: �Kyk, Ek stuur my boodskapper wat die weg voor My uit sal baan; dan sal skielik na sy tempel kom die Here na wie julle soek, naamlik die Engel van die verbond, na wie julle �n begeerte het. Kyk, Hy kom, s� die HERE van die le�rskare.� 3:1